Diari Oficial de la Generalitat Valenciana


Sumari del DOGV 1576, del 01-07-1991 (1991/800114)

DECRET 99/1991, de 10 de juny, del Consell de la Generalitat Valenciana, pel qual es desplega el títol II de la Llei 14/1985, de 27 de desembre, de tributació sobre jocs d'atzar.
----------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/06/10/99/dof/vci/html**

### Dades del document

Número de DOGV
:   1576

Data del DOGV
:   01-07-1991

Secció del DOGV
:   DISPOSICIONS GENERALS

Número del document
:   1991/800114


Data del document
:   10-06-1991

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 99/1991, de 10 de juny, del Consell de la Generalitat Valenciana, pel qual es desplega el títol II de la Llei 14/1985, de 27 de desembre, de tributació sobre jocs d'atzar.  
La reforma introduïda en el Reial Decret-Llei 16/1977 de 25 de febrer, per l'article 77 de la Llei 31/1990 de 27 de desembre, de Pressupostos Generals de l'Estat per a 1991, fa necessària una modificació del Decret 21/1986, de 24 de febrer, del Consell de la Generalitat Valenciana i de l'Ordre de 10 d'abril de 1986 de la Conselleria d'Economia i Hisenda.  
Aquestes dues disposicions reglamentàries despleguen la Llei de la Generalitat Valenciana 14/1985, de 27 de desembre, de tributació sobre jocs d'atzar, que crea en l'àmbit territorial de la Comunitat un impost sobre el bingo i estableix un recàrrec sobre la taxa de jocs de sort, envit o atzar, quan tinguen Lloc en casinos o mitjançant la utilització de màquines automàtiques.  
Al mateix temps i a aquest efecte, s'ha considerat la conveniència que aquest nou desplegament reglamentari de l'esmentada Llei 14/1985, es realitze de forma independent per a cadascun dels tributs creats per ella.  
Per això, a proposta del Conseller d'Economia i Hisenda i amb la deliberació prèvia del Govern valencià en la reunió de 10 de juny de 1991,  
DECRETE  
Article primer Àmbit d?aplicació  
Són subjectes al recàrrec sobre la taxa que grava el joc en casinos o mitjançant màquines recreatives i d'atzar establert en la Llei de la Generalitat Valenciana 14/1985, de 27 de desembre., les persones físiques o jurídiques i les entitats a què es refereix l'article 33 de la Llei General Tributària que organitzen o exploten aquells jocs.  
Article segon. Fet imposable  
Constitueix el fet imposable l'autorització o, si escau, l'organització o realització de jocs de sort, envit o atzar en casinos de joc o mitjançant màquines o aparells aptes per a realitzar-los.  
Article tercer. Subjectes passius  
1. Són subjectes passius del recàrrec qualsevol de les persones o entitats a qui s'haja atorgat la corresponent autorització administrativa o permís d'explotació.  
2. Si no hi ha autorització administrativa o permís d'explotació, tindran la consideració de subjectes passius del recàrrec les persones o entitats l'activitat de les quals incloga la realització o. organització de jocs d'atzar.  
3. En seran, així mateix, responsables solidaris els propietaris i empresaris dels locals on es realitzen.  
Article quart. Base imposable  
La base imposable sobre la qual es girarà el recàrrec estarà costituïda per l'import de la quantia corresponent a la taxa fiscal que grava els jocs realitzats en casinos o mitjançant la utilització de màquines o aparells automàtics, bé recreatius amb premi, bé d'atzar.  
Article cinquè. Tipus de gravamen  
La quota del recàrrec es determinarà mitjançant l'aplicació dels següents tipus de gravamen sobre la quota exigible per la taxa fiscal:  
a) Màquines de tipus B o recreatives amb premi: 10%.  
b) Màquines de tipus C o d'atzar: 20%.  
c) Jocs de casinos: 3%.  
Article sisè. Acreditació i forma de pagament  
1. El recàrrec s'exigirà, en cada cas, junt amb la taxa fiscal que grava aquests jocs i en els terminis assenyalats per a aquesta per la legislació vigent en cada moment.  
2. Aquesta exacció es realitzarà mitjançant declaració-liquidació en model aprovat per la Conselleria d'Economia i Hisenda.  
DISPOSICIO DEROGATORIA  
Quan entrarà en vigor d'aquest decret quedaran derogats el Decret 21/1986, de 24 de febrer i l?Ordre de la Conselleria d'Economia i Hisenda de 10 d'abril de 1986, llevat els models de declaració-liquidació previstos en aquesta per al joc en casinos.  
DISPOSICIONS FINALS  
Primera  
S'autoritza la Conselleria d'Economia i Hisenda per a dictar les disposicions necessàries per al compliment i el desplegament del que disposa aquest decret.  
Segona  
Aquest decret entrarà en vigor l?endemà de la publicació en el Diari Oficial de la Generalitat Valenciana.  
València, 10 de juny de 1991.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONIO BIRLANGA CASANOVA


Còpia Permalink ELI